Montenegrinesch

Montenegrinesch (crnogorski jezik) ass eng südslawesch Sprooch. Se gëtt an der Verfassung vum 19. Oktober 2007 als offiziell Sprooch vum Montenegro definéiert. Wéi och Bosnesch, Kroatesch a Serbesch, staamt Montenegrinesch vum Serbokroateschen (respektiv Štokaveschen).

Montenegrinesch gëtt am Montenegro a laanscht d'Grenz vu sengen Nopeschlänner Kroatien, Bosnien-Herzegowina, Serbien, Kosovo an Albanien geschwat. D'Kommunikatioun mat den uewe genannte Sprooche leeft meeschtens ouni grouss Problemer.

 Alphabet 
D'montenegrinesch Sprooch ka souwuel a laténgescher wéi och a kyrillescher Schrëft geschriwwe ginn. Allerdéngs dominéiert d'laténgesch Schrëft am Montenegro.

laténgescht Alphabet
 A B C Č Ć D Dž Đ E F G H I J K L Lj M N Nj O P R S Š Ś T U V Z Ž Ź
 a b c č ć d dž đ e f g h i j k l lj m n nj o p r s š ś t u v z ž ź
Si huet 32 Buschtawen; Lj an Nj ginn als eenzel Buschtawen ugesinn. Q, W, X an Y gi just bei Nimm aus anere Sprooche gebraucht.

kyrillescht Alphabet
 А Б В Г Д Ђ Е Ж З И Ј К Л Љ М Н Њ О П Р С Т Ћ У Ф Х Ц Ч Џ Ш С́ З́
 а б в г д ђ е ж з и ј к л љ м н њ о п р с т ћ у ф х ц ч џ ш с́ з́

 Um Spaweck 

Sprooch
Kategorie:Slawesch Sproochen